какво е действието на хив?
<p style="text-align: justify;">броят на cd4 клетките е най-важният показател за риска от разболяване. докато този брой е над 350, все още се счита, че имунната система е в относително добро състояние. когато обаче този брой падне под 200, се приема, че е достигнато критично ниско ниво, при което имунната система е увредена дотолкова, че не може да се пребори с определени заболявания, с които здравият човешки организъм се справя успешно. това състояние се нарича спин – <strong>с</strong>индром на <strong>п</strong>ридобита <strong>и</strong>мунна <strong>н</strong>едостатъчност. при спин хората могат да страдат от различни заболявания. ето защо спин представлява „синдром” – сбор от различни симптоми и прояви на заболявания, в основата на които стои общото увредено състояние на имунната система, причинено от действието на хив.</p>
<p style="text-align: justify;">инфекциите, които се развиват вследствие на намалената имунна защита, се наричат опортюнистични инфекции. когато броят на cd4 клетките е под 200, тези инфекции могат да бъдат фатални. има обаче и инфекции, които се срещат по-често при хората с хив дори и при нормални стойности на cd4 клетките над 500. така например рискът от инфектиране с туберкулоза е по-висок при хив-позитивните, независимо от имунния им статус. рискът от инфектиране с вирусите на хепатит а, в и с, както и със сексуално преносими инфекции (сифилис, гонорея и хламидия) е по-висок при хив-позитивните мъже, които имат сексуални контакти с други мъже.</p>